kardosdrur/scandi-wiki huggingface dataset:
NRK1

NRK1 er en af NRKs tv-kanaler, og Norges største og ældste tv-kanal. Prøvesendingerne startet 12. januar 1954, og de første regulære sendinger 20. august 1960. NRK1 har en daglig seerandel på 40 % (2006) .

Programmer

Nuværende programmer 
Dette er programmer som bliver vist på NRK1:

Tidligere programmer 
Dette er programmer som tidligere har været vist på NRK1:

Indtil 1996 var kanalen bare kendt som NRK.

1
 
Etableret i 1960
Stockholms gatunamn

Stockholms gatunamn er en bog udgivet i Sverige i 1982, som beskriver baggrunden til navnene på alle gader og torve samt bydelene i Stockholms kommune.

Den indgår som nummer 50 i serien "Stockholmsmonografier" som udgives af byen. Bogen er skrevet af Nils-Gustaf Stahre og Per Anders Fogelström (første og andet oplag) samt Jonas Ferenius og Gunnar Lundqvist (andet oplag), og også om tre af disse fire, når det seneste (tredje) oplag blev udgivet i 2005 står forfatterne formelt som bogens hovedforfattere. Ansvarlig for bearbejdning til det tredje oplag var Staffan Nyström og medvirkende skribenter i tredje oplag er også Börje Westlund, Lars Wikström, Göran Sidenbladh, Lars Cleve og Carl Magnus Rosell.

Den første udgave blev udgivet i 1983 med 1982 som formelt trykkeår. En opdateret men forkortet version, som kun dækkede den indre by og ikke indeholdt noget noteapparat blev 1986-1987 udgivet på Liber. En fuldstændig anden udgave, revideret og ajourført, som blev offentliggjort i 1992. Den tredje udgave blev offentliggjort i 2005 og opstiller betingelser i slutningen af 2004.

Den seneste udgave beskriver baggrunde for navnene på 4.660 gader og offentlige steder i byens 117 kvarterer. Selv ældre navne er behandlet, men for det meste kun, hvis de er tilbage under et andet navn i dag.

Den tredje udgave:
 Stockholms gatunamn, 2005, Stockholmia Publisher,  og .

Bøger
Gatunamn
Stednavne
Klid

Klid er kornets hårde, ydre lag. Kliden er rig på kostfibre (cellulose), protein, sunde plantefedtstoffer, kulhydrater, vitaminer og mineraler.

Klid findes i mange kornsorter, f.eks. hvede, havre, byg, ris, majs og hirse. Den fjernes ofte før kornet forarbejdes til mel (raffineret/hvidt mel) eller polerede korn (hvide/raffinerede ris, polerede hvedekorn til bulgur m.v.). Når kliden raffineres bort opnår man en længere holdbarhed (fordi størstedelen af fedtstofferne og en del af proteinerne er fjernet), en mere neutral smag og en mere hvid farve. Er kliden ikke fjernet har man fuldkornsmel, brune ris m.v., som har bevaret kornets fulde næringsindhold.

Klid må ikke forveksles med avner, den yderste, hårde skal om kornet, som er ufordøjelig for mennesker.

Referencer 

Ernæring
Korn
Zeil am Main

Zeil am Main (eller : Zeil a. Main) er en by i Landkreis Haßberge i Regierungsbezirk Unterfranken i den tyske delstat Bayern.
Blandt byens seværdigheder er den romantiske markedsplads med gamle bindingsværkshuse, bymure og -tårne fra middelalderen, borgruinen Schmachtenburg i vinbjergene, valfartskirken „Zeiler Käppele“ på Kapellenberg, eller de mange små „Grabengärten“ (kolonihaver) langs den gamle bymur.

Geografi 
Zeil a. Main ligger i Region Main-Rhön. Byen ligger omkring 27 km øst for Schweinfurt og 25 km vest for Bamberg. Mod nord ligger Naturpark Haßberge og mod syd Steigerwald.

I kommunen ligger, ud over Zeil a. Main, disse landsbyer og bebyggelser Bischofsheim, Bischofsheimer Forst-Nordost, Bischofsheimer Forst-Südwest, Krum, Schmachtenberg, Sechsthal og Ziegelanger.
Læsø Skole

Læsø Skole er en folkeskole, beliggende i Byrum på Læsø. Skolen har klasser fra børnehaveklasse til niende klasse med 145 elever fordelt på 10 klassetrin. Skolen er i dag Læsø Kommunes eneste folkeskole. Den blev dannet, da skolesammenlægninger fra slutningen af 1960'erne førte til opførelsen af Læsø Centralskole i 1971. antallet af skoleelever på Læsø er siden 1970 faldet fra 454 til omkring 150 elever.

Kilder

Eksterne henvisninger 
 Læsø Skoles hjemmeside

,

Folkeskoler
Skole
Etableret i 1971
Arkitekten

Arkitekten (oprindeligt Architekten) er Skandinaviens største og ældste arkitekturtidsskrift, idet det første gang udkom i oktober måned 1898. Magasinet er medlemsblad for Akademisk Arkitektforening og udgives 10 gange årligt .

Bladet blev stiftet midt i en brydningstid mellem historicisme og nationalromantik, og debatterne fik lov at udfolde sig i bladets spalter.

I 1920'ernes kulturdebat fik Architekten modspil fra Kritisk Revy, der udkom 1926-28 som kritik af Akademisk Arkitektforening og herskende tilbageskuende arkitekturtendenser som Bedre Byggeskik og nyklassicismen. Redaktionen på Kritisk Revy lukkede dog angiveligt bladet ned i skuffelse over, at det ikke i tilstrækkelig grad var lykkedes at provokere parnasset på Kunstakademiets Arkitektskole til at give Kritisk Revys provokationer faglig og journalistisk opmærksomhed.

Redaktører/redaktionsmedlemmer 
Listen er ikke komplet
 (1898-1905) Eugen Jørgensen
 (1898-1906) Knud Arne Petersen
 (1905-1911) Kristoffer Varming
 (1908-1910) Einar Ambt
 (1911-1916) Holger Rasmussen
 (1916-1919) Poul Holsøe
 (1918-1926) Kay Fisker
 (1927-1932) Steen Eiler Rasmussen
 (1947-1958) Edvard Heiberg
 (1956-1982) Poul Erik Skriver
 (1983 -2007) Kim Dirckinck-Holmfeld
 (2007-2011) Kjeld Vindum
 (2011-nu) Martin Keiding

Kilder

Eksterne henvisninger 
 Arkitektens hjemmeside

Etableret i 1898
Arkitektur i Danmark
Tidsskrifter fra Danmark
STS-30

STS-30 (Space Transportation System-30) var Atlantis fjerde rumfærge-mission.
Opsendt 4. maj 1989 og vendte tilbage den 8. maj 1989. Om bord var rumsonden Magellan der skulle sendes til planeten Venus.

Besætning 
   David Walker (kaptajn)
   Ronald Grabe (pilot)
   Norman Thagard (1. missionsspecialist)
   Mary Cleave (2. missionsspecialist)
   Mark Lee (3. missionsspecialist)

Missionen 

Hovedartikler:

Eksterne henvisninger 
 STS-30 NASA 
 Magellan  NASA 

Rumfærgeprogrammet
Gammeltorv

Gammeltorv kan henvise til flere torve i Danmark:

 Gammeltorv (København) – Københavns ældste torv
 Gammeltorv (Sæby) – Sæbys ældste torv
 Gammeltorv (Aalborg) – Aalborgs ældste torv
 Gammeltorv (Slagelse) - Torv i Slagelse
Tegernsee

Tegernsee er en sø i de Bayerske Alper i Bayern i Tyskland. Søen er et populært feriested omkring 50 km syd for München. Flere småfloder løber ud i Tegernsee fra et afvandingsområde på 212 km². Det afløb fra søen er floden Mangfall ved landsbyen Gmund. I den sydlige ende af søen ligger to større bugte og den eneste ø i Tegernsee som hedder Ringsee-Insel. Tegernsee er 6,5 km lang og på det bredeste 1,4 km, og udgør et areal på næsten 9 km². På det dybeste er søen lidt over 70 meter, og den ligger i en højde af 725 meter over havet. Rundt langs bredden ligger byerne Tegernsee, Gmund am Tegernsee, Rottach-Egern, Kreuth og  Bad Wiessee.

Søer i Bayern
Landkreis Miesbach
Skifte

Skifte kan have flere betydninger:
 Skifte (arkitektur) – er et vandret lag af sten i en mur
 Skifte (arv) – er en deling af boet efter en afdød
Mucc

Mucc er et japansk band (J-rock), der blev dannet i 1997 og har været akive lige siden. De fik dog først deres gennembrud i 2003 med pladen Zekkuu. Bandet er kendt i Asien, det meste af Europa og i USA. De spillede i Danmark og Sverige på Taste Of Chaos-festivalen i oktober 2008, bl.a. sammen med Dir En Grey og X Japan. Bandet har gennem tiden været mange forskellige musikgenrer rundt. De er dog mest kendt for den metalliske overtoner.

Mucc var igen forbi Danmark i 2009 under deres "Solid Sphere Tour" rundt i Europa kort efter udgivelsen af deres 9. studiealbum Kyūtai.

Bandmedlemmer 
 Tatsurou: Vokal
 Miya: Guitar
 Yukke: Bas
 Satochi: Trommer

Tidligere medlemmer:
 Hiro: Bas

Diskografi

Studiealbums 
7. januar 2001: Tsūzetsu(痛絶)
6. september 2002: Hōmura Uta (葬ラ謳)
3. september 2003: Zekū(是空)
1. september 2004: Kuchiki no Tō(朽木の灯)
23. november 2005: Hōyoku(鵬翼)
26. april 2006: 6
6. december 2006: Gokusai(極彩)
11. august 2008: Shion(志恩)
4. marts 2009: Kyūtai(球体)
6. oktober 2010: Karma

Kontroverser 
Efter at det danske band A Friend in London vandt Dansk Melodi Grand Prix med sangen "New Tomorrow" (skrevet af Lise Cabble og Jakob Glæsner) var der heftige diskussioner om sangen var en plagiat af Mucc nummeret "Uta Yasashii" på diverse fora og sites, deriblandt Youtube.

Kilder 

Musikgrupper fra Japan
Musikgrupper fra 1997
Næseskylning

Næseskylning er en yogametode, der har været anvendt af mennesker siden tidernes morgen, til at rense næse og bihuler. Næseskylning kaldes for Neti. Metoden kan afhjælpe lidelser som forkølelse, tørre slimhinder, allergi og astma.

I løbet af en dag indånder vi flere tusind liter luft. De indeholder mange støvpartikler, der aflejres som skorper i næse- og bihuler.

Nogle apotekere sælger særlige ”næsehorn” eller netikander, der fyldes med kropsvarmt saltvand i en isotonisk saltvandsopløsning. Vandet hældes gennem næsen og bortskyller snavs og løser skorper, der herefter kan snydes ud.

Næsehulen kan også vaskes ved at fylde en hånd med vand og "drikke" det gennem et næsebor og spytte det ud.

Næseskylning er et kendt husråd mod forkølelse og infektion. Gamle fiskere fortæller, at de har undgået forkølelser ved dagligt at snuse saltvand op og spytte det ud.

Eksterne henvisninger 

Personlig hygiejne
Užice

Užice er en by og et amt, som ligger i Serbien. Byen har en befolkning på i alt 55.025 indbyggere. Den er det administrative centrum i Zlatibor District i Serbien. Byen ligger ved bredden af Đetinja-floden.

Byer i Serbien
Skavgræs

 
Skavgræs (Equisetum hyemale) er en 20-90 cm høj sporeplante, der vokser i fugtige skove, især på leret jord langs bække. Hele planten indeholder kiselsyre i form af små, skarpe krystaller, der udskilles på ydersiden af cellerne.

Beskrivelse 
Skavgræs er en flerårig urt med en opret vækst. Skuddene er mørkegrønne og overvintrer grønne, og som danner sporer. På disse skud sidder de endestillede, kogleagtige sporehuse. Alle skud er furede, leddelte og hule (undtagen ved leddene). Bladene er bittesmå og skælformede, og de sidder i kranse ved leddene enten på hovedskuddet eller på sideskuddene. Skavgræs adskiller sig fra flere af de andre padderok-arter ved ikke at have sideskud.

Rodnettet består af et dybtliggende og vidt forgrenet netværk af jordstængler og nogle spinkle trævlerødder.

Størrelse: 0,90 m høj, de enkelte skud er ganske smalle (grundet fraværende sideskud).

Voksested 

Arten foretrækker voksesteder i halvskygge og med en jord, der er fugtig og forholdsvis næringsrig. Derfor kan den findes på vældskrænter og langs vandløb i løvskove med våd, leret jord i Østjylland og på Øerne. Den findes desuden sjældent på kystklinter og i klitter i Nordvestjylland, på Anholt og i Nordsjælland. Mangler i Vestjylland.

Sønderskovgård ligger nær Brørup i Sønderjylland. Stedet er omgivet af skovområderne Skovshoved, Nørre-skov og Sønderskov. I skoven indgår primært løvskov, domineret af Bøg tillige med Ask og Rød-El. Her vokser arten sammen med bl.a. akselblomstret star, almindelig ask, almindelig bøg, almindelig gedeblad, almindelig kristtorn, almindelig mangeløv, almindelig vedbend, aster macrophyllus (en art af asters), almindelig avnbøg, bittersød natskygge, bjergærenpris, bredbladet mangeløv, dagpragtstjerne, ensidig vintergrøn, fuglekirsebær, glat dueurt, gul iris, hvid anemone, håret frytle, knoldet brunrod, kratviol, krybende læbeløs, kæmpesvingel, kærhøgeskæg, liden lærkespore, lundfladstjerne, lundfredløs, lundrapgræs, mosebunke, rubus dissimulans og rubus pedemontanus (to arter af brombær), rødel, skovangelik, skovkogleaks, skovstar, skovmærke, skovsyre, stor fladstjerne, stor konval, storblomstret kodriver og tredelt egebregne

Kilder 
 Signe Frederiksen et al., Dansk flora, 2. udgave, Gyldendal 2012. .

Referencer

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Padderok
Flerårige urter
Planter i Danmark
Stedsegrønne
Fresh Cream

Fresh Cream er det britiske rockband Creams debutalbum, udgivet i december 1966. Det blev den første lp-udgivelse fra producer Robert Stigwoods nye "uafhængige" Reaction Records-pladeselskab. Albummet nåede 6. plads i Storbritannien og senere 39. plads i USA. Den britiske udgave indeholdt ikke "I Feel Free", mens den amerikanske udgave omvendt ikke havde "Spoonful". Cd-genudgivelsen fra 2000 indeholder dog begge sange.

Spor

Side 1 
 "I Feel Free" (Jack Bruce, Pete Brown) – 2:51
 "N.S.U." (Bruce) – 2:43
 "Sleepy Time Time" (Bruce, Janet Godfrey) – 4:20
 "Dreaming" (Bruce) – 1:58
 "Sweet Wine" (Ginger Baker, Godfrey) – 3:17
 "Spoonful" (Willie Dixon) – 6:30

Side 2 
 "Cat's Squirrel" (Traditionel, arr. S. Splurge) – 3:03
 "Four Until Late" (Robert Johnson, arr. Eric Clapton) – 2:07
 "Rollin' and Tumblin'" (Muddy Waters) – 4:42
 "I'm So Glad" (Skip James) – 3:57
 "Toad" (Baker) – 5:11

Musikere 
 Eric Clapton – guitar, vokal
 Jack Bruce – bas, mundharmonika, vokal
 Ginger Baker – trommer, perkussion, vokal

Hitlisteplaceringer 
Album – Billboard (Nordamerika)

Singles – Billboard (Nordamerika)

Fodnoter 

Cream-album
Debutalbum fra 1966
Debutalbum fra Storbritannien
Disraeli Gears

Disraeli Gears er rockbandet Creams andet album, udgivet i november 1967. Albummet blander blues, hård rock og psykedelia. På albummet findes en af gruppens mest populære sange, "Sunshine of Your Love".

Spor 
 "Strange Brew" (Eric Clapton/Gail Collins/Felix Pappalardi) – 2:50 
 "Sunshine of Your Love" (Pete Brown/Jack Bruce/Eric Clapton) – 4:13 
 "World of Pain" (Gail Collins/Felix Pappalardi) – 3:05 
 "Dance the Night Away" (Pete Brown/Jack Bruce) – 3:36 
 "Blue Condition" (Ginger Baker) – 3:32 
 "Tales of Brave Ulysses" (Eric Clapton/Martin Sharp) – 2:49 
 "Swlabr" (Pete Brown/Jack Bruce) – 2:34 
 "We're Going Wrong" (Jack Bruce) – 3:29 
 "Outside Woman Blues" (Arthur Reynolds arr. Eric Clapton) – 2:27 
 "Take It Back" (Pete Brown/Jack Bruce) – 3:08 
 "Mother's Lament" (trad. arr. Ginger Baker/Jack Bruce/Eric Clapton) – 1:47

Musikere 
 Eric Clapton – guitar, vokal
 Jack Bruce – bas, mundharmonika, vokal
 Ginger Baker – trommer, perkussion, vokal

Album fra 1967
Cream-album
Black Widow (band)

Black Widow var et progressiv rock/hård rock-band, som blev dannet i Leicester, England in september 1969. Bandet var bedst kendt for deres tidlige brug af sataniske og okkulte temaer i deres musik og liveshows – 20 år før genren black metal kom frem. Bandet blev ofte forvekslet med det bedre kendte heavy metal-band Black Sabbath, men de var kun overfladisk ens.

Diskografi

Album 
 Exclamation Mark (1969) (som Pesky Gee!)
 Sacrifice (1970 CBS Records)
 Black Widow (1971 CBS Records)
 III (1972 CBS Records)

Album efter opløsningen 
 IV (1997 Mystic Records), indspillet i 1972
 Return To The Sabbat (1998 Mystic Records)
 Demons Of The Night Gather To See Black Widow – Live cd/dvd (2008 Mystic Records)

Singles 
 "Come to the Sabbat" b/w "Way to Power" (1970 CBS Records)
 "Wish You Would" b/w "Accident" (1971 CBS Records)

Opsamling/Genudgivelse 
 Return to the Sabbat (2001 Black Widow Records)
 Come to the Sabbat – Anthology (2003 Sanctuary Records)

Referencer

Eksterne henvisninger 
 The Black Widow Abode
 
 Interview på Leicester Bands webside

Progressiv rock-grupper
Musikgrupper fra England
Landkreis Hof

Landkreis Hof ligger i den nordøstlige del af Regierungsbezirk Oberfranken i  den tyske delstat Bayern. Administrationsby er den kreisfri by Hof, der ligger midt i landkreisen, men  som ikke selv er en del af den.

Geografi 
Landkreisens område har en udstrækning på omkring 35 km i både  nord-syd- og vest-østlig retning. Nabokreise er mod nord Saale-Orla-Kreis i Thüringingen , mod øst den sachsiske Vogtlandkreis og den tjekkiske bezirk Eger (Okres Cheb), mod syd ligger Landkreis Wunsiedel im Fichtelgebirge og Landkreis Bayreuth og i vest Landkreis Kulmbach og Landkreis Kronach. Grænsen til Tjekkiet er omkring 25 km lang.

Geografisk er Landkreisens område inddelt i landskaber: Mod nordvest ligger udløbere af Frankenwald med det højeste punkt Döbraberg (795 moh.) og Selbitzdalen. Floden Selbitz har sit udspring i den sydlige del af landkreisen og løber mod nord, blandt andet gennem byerne Selbitz og Naila, for så at munde ud i  Saale ved udkanten af området; Saale har også sit  udspring i  den sydlige del af området, men østligere end Selbitz, og løber blandt andet gennem byen Hof.  I den østlige del af området ligger landskabet Bayerske Vogtland. Mod syd  er der udløbere af Fichtelgebirge med det 878 m høje Großer Waldstein. Mellem Frankenwald og Fichtelgebirge ligger landskabet Münchberger Gneisplatte.

Byer og kommuner
Kreisen havde   indbyggere pr.

Eksterne henvisninger
Galle & Jessen

Galle & Jessen er et dansk konfekturemærke, der især kendes for deres pålægschokolade og Ga-Jol-lakrids, og som siden 1971 har været ejet af Toms. Fra 1971 til 2001 var Galle & Jessen A/S et datterselskab i Toms Gruppen.

Historie 
Edvard Galle (1844-1900) og Hans Jessen (1851-1907) grundlagde en chokolade- og konfekturefabrik i 1872 i en kælder i Store Kongensgade 6, flyttede i 1875 til ejendommen Toldbodgade 15 og skabte i 1884 en stor fabrik på Lyngbyvej ved Vibenshus Runddel.

Det meste af denne fabrik blev revet ned i 1999, men blandt andet skorstenen med det røde ur fra 1932 og de 8 chokoladefrøer i neon, der blev sat op i 1965 fik lov at stå indtil frøerne blev nedtaget 26. september 2009. Ga-Jol-manden fra 1969 sad også på fabrikken, og senere hen Vesterbrogade før destrueringen i 2016. På grunden ligger nu IBMs domicil, opført til Mærsk Data af Arkitektfirmaet C.F. Møller i 1999-2001. IBM fraflyttede ejendommen i 2013. I dag ejes ejendommen Vibenshuset af Topdanmark Ejendom A/S og drives som et internationalt kontorhus.

Forsvundne bygninger, konstruktioner og anlæg i København
Chokolade
Slik
Chokolademærker
Danske virksomheder etableret i 1872
Ophørt i 2001
Østerbro
Tidligere virksomheder i København
Tidligere virksomheder i Danmark
Industribygninger i København
Leverandører til Det Kongelige Danske Hof
Toms
Cloetta

Cloetta AB er en svensk konfekturevirksomhed grundlagt i Danmark i 1862 af tre brødre fra Schweiz som en af de første chokoladefabrikker i København. Firmaet har været på svenske hænder siden 1917. Virksomheden fremstiller bl.a. Läkerol-pastillerne (siden 2011).

Historie 
Brødrene Cloëttas Damp-Chokolade-Fabrik blev stiftet 1862 af de schweiziske brødre Bernhard, Christoph og Nuttin Cloëtta som en af Danmarks første chokoladefabrikker.

I 1848 kom schweizeren Bernhard Cloëtta til København og to år efter ankom hans brødre Christoph og Nuttin. I 1862 grundlagde de tre driftige brødre en chokoladefabrik i Sortedamsmøllen. Fabrikken baserede sig på de nyeste teknikker fra Paris. Brødrene solgte deres produkter fra en butik i byen, og chokoladerne blev hurtigt berømmet og efterspurgt for deres overlegne kvalitet. I 1865 blev fabrikken flyttet til Niels Hemmingsens Gade. Efter Christophs Cloëttas død i 1897 rejste Bernhard tilbage til Schweiz, mens Christophs enke og sønnen Fritz drev fabrikken videre. Chokoladefabrikken blev i 1901 udvidet endnu en gang med en ny stor bygning i Hørsholmsgade, og fabrikken blev Nordens største. Fabriksbygningen var tegnet af arkitekt Ludvig Knudsen og ligger endnu ved siden af den samtidige bygning for Schioldanns Stiftelse.

I 1873 blev der anlagt en filial i Malmø og i 1896 en i Kristiania.

Fabrikken kom på svenske hænder i 1917, hvor Svenska Chokladfabriks AB overtog aktiemajoriteten fra Cloëtta-familien.

I 2000 gik Cloëtta sammen med en anden chokoladefabrik, finske Fazer, under navnet Cloetta Fazer.

Ved udgangen af 2008 blev Fazer igen en del af Fazer-koncernen, mens Cloetta blev et selvstændigt børsnoteret selskab noteret på Stockholmsbörsen 8. december 2008.

I december 2011 fusionerede Cloetta med Leaf, og koncernen fik navnet Cloetta AB.

Referencer 

Konfekturevirksomheder fra Sverige
Konfekturevirksomheder i Danmark
Chokoladevirksomheder
Bygninger, konstruktioner og anlæg i København
Nørrebro
Etableret i 1862
Tidligere virksomheder i København
Industribygninger i København
Lundtoftegade

Lundtoftegade er en gade på Ydre Nørrebro, der strækker sig over 1 km. fra Borups Plads/Borups Allé i syd til Hyltebro i nord.

Lundtoftegades ry har historisk været præget af at den almene etagebebyggelse fra 1970'erne, der dominerer gadebilledet, har haft et ghettopræg; andelen af beboere af anden etnisk herkomst er høj, og mere end halvdelen af beboerne var udenfor arbejdsmarkedet. Et helhedsplan kombineret med såkaldt kombineret udlejning betød dog, at andelen af personer på arbejdsmarkedet i foråret 2008 kom over 50 procent.

Eksterne henvisninger
 Boligforeningen AKB's hjemmeside for byggeriet i Lundtoftegade

Referencer

Gader på Nørrebro
Særligt udsatte almene boligområder i Danmark
Henryk Sachs’ murstenshus

Henryk Sachs’ murstenshus (polsk Kamienica Henryka Sachsa) ligger ved Piotrkowska-gaden 107 i Łódź ved siden af Juliusz Heinzels palæ. Bygningen blev oprindeligt bygget til købmanden Salomon Baharier i 1881 efter tegninger af Edward Crentzburg. Den fik påbygget sin tredje etage i 1895. 

Murstenshusets eklektiske facade blev ombygget af Dawid Lande i 1897 efter initiativ af bygningens nye ejer Henryk Sachs. Facaden fik da en rig udsmykning med blandt andet festoner, blomsterguirlander, maskaroner, laurbærblade, tsarørne og brændende fakler.

Bygninger, konstruktioner og anlæg i Łódź
Markus Silbersteins fabrik

Markus Silbersteins fabrik (polsk Fabryka Markusa Silbersteina) ligger ved Piotrkowska-gaden 248/250 i Łódź.

Fabrikken blev bygget i 1896 efter tegninger af Adolf Zeligson. Den er i dag et af de mest interessante eksempler på 1800-tallets industriarkitektur i Łódź.

Efter 2. verdenskrig blev fabrikken nationaliseret. I dag huser den indkøbsscenteret «Piotrkowska 250».

Bygninger, konstruktioner og anlæg i Łódź
Kopischs blegeri

Kopischs blegeri (polsk Bielnik Kopischa) er navnet på en bygning ved Wincenty Tymienieckis gade 5 i Łódź. 

Det er usikkert om bygningen nogensinde husede Tytus Kopisch' blegeri. Kopisch overtog i 1828 et blegeri, som blev bygget i årene 1824-1825 af Kongres-Polens regering. Meget tyder imidlertid på, at dette blegeri egentlig befandt sig længere nede af samme gade, mens "Kopischs blegeri" i virkeligheten var forretningsmandens bolig. 

Bygningen blev købt af Karol Scheibler i 1870'erne, og huser i dag Bank Przemysłowy ("Forretningsbanken"). Det egentlige blegeri regnes for at være den ældste industribygning i Łódź.

Bygninger, konstruktioner og anlæg i Łódź
Doły kirkegård

Doły kirkegård (polsk Cmentarz Doły) er en af de største og vigtigste nekropoler i Łódź. Den ligger i den østlige del af bydelen Bałuty på begge sider af Smutnagade. Doły kirkegård er hvilested for mange kendte borgere fra Łódź.

Kirkegården blev grundlagt i 1896 som begravelsesplads for lutheranere og katolikker. Senere blev den også åbnet for baptister, ortodokse, muslimer og mariavitter. I dag er kirkegården delt op i syv dele:

St. Vincent romersk-katolske kirkegård
Den kommunale kirkegård
St. Georg militærkirkegård
St. Aleksander Nevskij ortodokse kirkegård
Pinsevennernes kirkegård
Baptisternes kirkegård
Mariavitternes kirkegård

På kirkegården findes også fire nationale mindesmærker:

Krigsgraven (en fællesgrav til krigere fra årene 1905-1907)
Monumentet over de tyske koncentrationslejres ofre
Monumentet over Hitlers ofre
Monumentet over modstandsbevægelsens unge

Bygninger, konstruktioner og anlæg i Łódź
Kirkegårde i Polen